**Стевчо Јакимовски** (р. 27 август 1960 во с. Подржи Коњ, Кривопаланечко) — претседател на партијата Граѓанска опција за Македонија (ГРОМ) и градоначалник на Општина Карпош.

Биографија
----------

По дипломирањето на Економскиот факултет во Скопје во 1987 година, Стевчо Јакимовски волонтирал како новинар во спортската и во информативно-политичката редакција на втората програма на Радио Скопје. Исто така, Јакимовски е поранешен репрезентативец на Македонија во карате и петкратен републички првак.

Јакимовски е оженет, има два сина, Дамјан и Гоце Јакимовски, кој е сопственик и управител на „Транс Медитор" ДООЕЛ, претпријатие што претежно се занимава со патен транспорт.

Политичка кариера
-----------------

Стевчо Јакимовски влегол во политиката во 1988 година, како стручно-политички работник во Претседателството на младината на Југославија. Оттогаш, тој бил на повеќе раководни функции, меѓу кои: министер за економија и министер за труд и социјална политика. Во текот на својата политичка кариера, Јакимовски променил неколку политички партии: најпрвин бил член на Либерално-демократската партија, потоа преминал во СДСМ, за подоцна да ја формира партијата ГРОМ.

Функцијата градоначалник на општина Карпош, Стевчо Јакимовски ја вршел во периодот од 2000 до 2003 година, а потоа во 2009 година, повторно бил избран за градоначалник на општина Карпош. првиот мандат како градоначалник на Карпош, Јакимовски го добил како кандидат на Либерално-демократската партија, втората градоначалничка функција ја освоил како кандидат на СДСМ, додека третиот пат настапил како независен кандидат. За време на неговиот мандат како градоначалник, општина Карпош е прогласена за најпосакувано одредиште за живеење, според анкетата на Центарот за истражување и анализа (ЦИА) спроведена во декември 2011 година. Исто така општината е прогласена за општина со највисока транспарентост (во 2010 година од страна на Форум Аналитика), општина со најголема социјална инклузија (од страна на Институтот „Евро Балкан" во 2010 година), најтранспарентна општина меѓу 12 општини во државата (од фондацијата ФИООМ и ЦРЛД за периодот 2011-2012), а општина Карпош стана единствена општина-членка на Европското тело за хигиенско инженерство и дизајн (EHEDG), кое се грижи за контролата и безбедноста на храната во градинките на територијата на целата општина.

Во 2013 година, Стевчо Јакимовски ја формирал политичка партија Граѓанска опција за Македонија (ГРОМ), со која првпат настапил на претседателските избори во 2014 година, како и на предвремените парламентарни избори во 2016 година.

На локалните избори во 2017 година, Јакимовски повторно се кандидирал за градоначалник, како кандидат на ГРОМ. Кампањата за локалните избори ја завршил со хомофобен говор.

Награди и признанија
--------------------

Стевчо Јакимовски за својата активност е добитник на повеќе меѓународни награди и признанија.

* „Најградоначалник за Југоисточна и Средна Европа – 2012", награда доделена од страна на дирекцијата на Агенцијата за избор на најменаџери од Босна и Херцеговина, за Југоисточна и Средна Европа, 5 јули 2012 година, Сараево
* „Златна плакета за поддршка на претприемништвото" во регионални рамки, награда доделена од Унијата на претприемачи и занаетчии од Регионот на Јужна Србија, 18 декември 2012, Ниш
* „Климатска ѕвезда 2016", наградата доделена од Климатската алијанса, 6 октомври 2016 година, Кремс, Долна Австрија

Наводи
------

1. ↑  „Официјална страница". Архивирано од изворникот на 2017-04-22. Посетено на 2017-02-07.
2. 1 2  Ирена Мулачка, „Синот на Стевчо Јакимовски превезува нафта", *Фокус*, број 1119, 17 март 2017, стр. 28-33.
3. ↑  На grid.mk
4. ↑
5. ↑
6. ↑  „Објава во весникот Вечер". Архивирано од изворникот на 2016-11-01. Посетено на 2017-02-07.

|  |  |
| --- | --- |
| Ризница | „Стевчо Јакимовски" на Ризницата ? |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Состав на Владата на Република Македонија (2002-2006) |
| --- |
|  |
| Премиер  | Бранко Црвенковски \* Хари Костов \* Владо Бучковски |  |
|  |
| Вицепремиери | Радмила Шекеринска  **·**  Муса Џафери  **·**  Минчо Јорданов |
|  |
| Министри | **Надворешни работи**: Илинка Митрева  **·**  **Одбрана**: Благој Ханџиски \* Лазар Китаноски  **·**  **Внатрешни работи**: Хари Костов \* Силјан Аврамовски \* Љубомир Михајловски  **·**  **Правда**: Исмаил Дарлишта \* Иџет Мемети \* Мери Младеновска-Ѓорѓиевска  **·**  **Транспорт и врски**: Абдулхалим Касапи \* Агрон Буџаку \* Џемали Мехази  **·**  **Финансии**: Петар Гошев \* Никола Поповски  **·**  **Економија**: Илија Филиповски \* Стевчо Јакимовски \* Фатмир Бесими  **·**  **Земјоделство**: Славко Петров \* Садула Дураку  **·**  **Труд и социјална политика**: Јован Манасиевски \* Стевчо Јакимовски  **·**  **Образование**: Азис Положани  **·**  **Локална самоуправа**: Александар Гештаковски \* Ризван Сулејмани  **·**  **Култура**: Благоја Стефановски  **·**  **Здравство**: Реџеп Селмани \* Владимир Димов  **·**  **Животна средина**: Љубомир Јанев \* Зоран Шапуриќ  **·**  **без ресор**: Владо Поповски |
|  |
| **Претседател на Собранието на Република Македонија**: Никола Поповски \* Љупчо Јордановски |

 |